## Odluka o izdavanju jamstva Vlade Republike Hrvatske za otplatu kredita koji će se koristiti za kreditiranje domaćih kupaca poljoprivredne mehanizacije

### NN 49/1998 (7.4.1998.), Odluka o izdavanju jamstva Vlade Republike Hrvatske za otplatu kredita koji će se koristiti za kreditiranje domaćih kupaca poljoprivredne mehanizacije

# **MINISTARSTVO FINANCIJA**

Na temelju zaključka Vlade Republike Hrvatske, klasa: 320.01/97-01/12,
urbroj. 5030115-98-2, od 12. veljače 1998. godine, te u sklopu ovlaštenja
iz odredbe čl. 7. st. 2. i čl. 20. st. 5. Zakona o kreditnim poslovima
s inozemstvom ("Narodne novine", br. 43 od 31. svibnja 1996.) Ministarstvo
financija Republike Hrvatske donijelo je u ime Vlade Republike Hrvatske,
na osnovi odredbe čl. 7. st. 1. i čl. 10. t. 1. Zakona o kreditnim odnosima
s inozemstvom, u svezi s odredbom čl. 43. Zakona o izvršavanju državnog
proračuna Republike Hrvatske za 1998. godinu ("Narodne novine", br. 141
od 30. prosinca 1997.), 3. travnja 1998. godine sljedeću

## **ODLUKU**

### **O IZDAVANJU JAMSTVA VLADE REPUBLIKE HRVATSKE ZA OTPLATU KREDITA KOJI ĆE SE KORISTITI ZA KREDITIRANJE DOMAĆIH KUPACA POLJOPRIVREDNE MEHANIZACIJE**

I.

Ministarstvo financija je ovlašteno od Vlade Republike Hrvatske izdati,
a ministar financija ili zamjenik ministra financija potpisati jamstvo
za otplatu kredita, i to:

- Kärntner Landes-und Hypothekenbank AG, Klagenfurt u ukupnom iznosu
do 21.000.000,00 DEM (protuvrijednost 73.779.300,00 kuna) i

- HYPO-Leasing Kärnten GmbH & CO KG, Klagenfurt u ukupnom iznosu
do 22.000.000,00 DEM (protuvrijednost 77.292.600,00 kuna),

koji će ugovoriti Županjska banka d.d. Županja za potrebe kreditiranja
domaćih kupaca prema Programu kreditiranja poljoprivredne mehanizacije
koji je odobrila Vlada Republike Hrvatske za 1998. godinu:

- kombajni, berači i utovarivači tvrtke "Đuro Đaković", Holding d.d.
Slavonski Brod (točka 3. zaključaka Vlade Republike Hrvatske) - do iznosa
21.000.000,00 DEM za kombajne i 11.000.000,00 DEM za berače i utovarivače;

- teški traktori URSUS s priključnim uređajima domaće proizvodnje za
razvojačene branitelje iz Domovinskog rata, povratnike i udruge poljodjelaca
(točka 6. zaključaka Vlade Republike Hrvatske) - do iznosa 11.000.000,00
DEM.

Jamstvo se daje pod sljedećim uvjetima:

Iznos kredita: 21.000.000,00 DEM (protuvrijednost 73.779.300,00 kuna)

Korisnik kredita: "Đuro Đaković" Poljoprivredni strojevi i uređaji d.d.,
Županja

Otplata: 10 godina (uključujući 2 godine počeka) - u polugodišnjim obrocima

Kamata: 7% godišnje (promjenljiva uz šestomjesečni DEM LIBOR)

Troškovi: 0,75% jednokratno

Iznos kredita: 22.000.000,00 DEM (protuvrijednost 77.292.600,00 kuna)

Korisnici kredita: "Đuro Đaković" Specijalna vozila d.d., Slavonski
Brod 11.000.000,00 DEM i

"Poljoopskrba - Vanjska trgovina" d.o.o. Zagreb 11.000.000,00 DEM

Otplata: 10 godina (uključujući 2 godine počeka) - u polugodišnjim obrocima

Kamata: 7% godišnje (promjenjiva vezana uz šestomjesečni DEM LIBOR)

Troškovi: 0,75% jednokratno.

III.

Županjska banka d.d. Županja ovlaštena je za vođenje poslova ugovaranja
kredita u ime i za račun "Đure Đaković", Holding d.d. Slavonski Brod i
"Poljoopskrbe - Vanjska Trgovina" d.o.o., Zagreb, te obavljanje komisionog
posla banke platnog agenta oko vođenja poslova korištenja ugovorenog kredita
za gore navedene namjene, kao i osiguranje naplate od domaćih kupaca.

"Đuro Đaković", Poljoprivredni strojevi i uređaji d.d. Županja i "Đuro
Đaković", Specijalna vozila d.d. Slavonski Brod koji su u sastavu "Đuro
Đaković", Holding d.d. Slavonski Brod, te "Poljoopskrba - Vanjska Trgovina"
d.o.o., Zagreb ovlašteni su za pripremu i provedbu isporuke potrebne mehanizacije
prema popisu korisnika koji odobrava Ministarstvo poljoprivrede i šumarstva.

Županjska banka d.d. Županja za svoje poslove naplatit će od korisnika
0,65% godišnje, a jednokratni trošak od 0,75% kod sklapanja ugovora preuzet
će isporučitelj mehanizacije odnosno Hrvatska garancijska agencija za branitelje
iz Domovinskog rata.

Ukupan trošak i kamata za krajnjeg korisnika iznosit će oko 7% godišnje.

Sukladno zaključcima Vlade Republike Hrvatske kod ugovaranja isporuke
potrebno je poduzeti sve potrebite mjere naplate kredita te od krajnjih
korisnika tražiti sljedeća osiguranja:

- pravne osobe: akceptni nalozi, mjenice, založno pravo na kreditiranu
pokretnu imovinu plus na jednaku vrijednost druge nekretnine, dvostruku
vrijednost rezerviranih dionica;

- fizičke osobe: 2 (dva) jamca, založno pravo na kreditiranu pokretnu
imovinu plus jednaku vrijednost druge nekretnine, jamstvo Hrvatske garancijske
agencije ili police osiguranja.

IV.

Ova odluka stupa na snagu na dan donošenja.

V.

Odluka će se objaviti u "Narodnim novinama".

Klasa: 320-01/97-01/48
Urbroj: 513-14/98-11
Zagreb, 3. travnja 1998.

Ministar financija
**mr. Borislav Škegro,** v. r.

Odluka, NN 49/1998-622